CELEX: 62012TA0537
Language: hr
Date: 2016-01-28 00:00:00
Title: Predmet T-537/12: Presuda Općeg suda od 28. siječnja 2016. – Zafeiropoulos protiv Cedefop-a („Javna nabava usluga — Postupak javne nabave — Pružanje medicinskih usluga osoblju Europskog centra za razvoj strukovnog osposobljavanja (Cedefop) — Odbijanje ponuditeljeve ponude i dodjela ugovora drugom ponuditelju — Odbijanje pristupa određenim dokumentima koji se odnose na druge ponuditelje koji su sudjelovali u postupku javne nabave — Obveza obrazlaganja — Zaštita poslovnih interesa i ugleda — Zaštita osobnih podataka — Zaštita postupka odlučivanja — Izvanugovorna odgovornost”)

14.3.2016   
            
            
               HR
            
            
               Službeni list Europske unije
            
            
               C 98/28
            
         Presuda Općeg suda od 28. siječnja 2016. – Zafeiropoulos protiv Cedefop-a
   (Predmet T-537/12) (1)
   
   ((„Javna nabava usluga - Postupak javne nabave - Pružanje medicinskih usluga osoblju Europskog centra za razvoj strukovnog osposobljavanja (Cedefop) - Odbijanje ponuditeljeve ponude i dodjela ugovora drugom ponuditelju - Odbijanje pristupa određenim dokumentima koji se odnose na druge ponuditelje koji su sudjelovali u postupku javne nabave - Obveza obrazlaganja - Zaštita poslovnih interesa i ugleda - Zaštita osobnih podataka - Zaštita postupka odlučivanja - Izvanugovorna odgovornost”))
   (2016/C 098/36)
   Jezik postupka: grčki
   
      Stranke
   
   
      Tužitelj: Panteleïmon Zafeiropoulos (Thessaloniki, Grčka) (zastupnik: M. Kontogiorgos, odvjetnik)
   
      Tuženik: Europski centar za razvoj strukovnog osposobljavanja (Cedefop) (zastupnici: M. Fuchs, agent, uz asistenciju E. Petritsia, zatim P. Anestisa, odvjetnici)
   
      Predmet
   
   Kao prvo, zahtjev za poništenje, s jedne srane, odluke Cedefop-a od 8. listopada 2012. o odbijanju tužiteljeve ponude podnesene u okviru poziva na nadmetanje od 19. lipnja 2012., objavljenog u dodatku Službenog lista Europske unije (SL 2012/S 115-189528), o pružanju medicinskih usluga osoblju Cedefop-a u Solunu (Grčka) i odluke Cedefop-a od 9. listopada 2012. o dodjeli ugovora definiranog u navedenom pozivu drugom ponuditelju, a ne tužitelju, te, s druge srane, odluke Cedefop-a o odbijanju tužiteljevog zahtjeva za pristup određenim dokumentima u okviru tog postupka javne nabave te, kao drugo, zahtjev za naknadu štete koju je tužitelj navodno pretrpio kao posljedicu povreda koje je Cedefop navodno počinio.
   
      Izreka
   
   
               1.
            
            
               Poništavaju se odluka Europskog centra za razvoj strukovnog osposobljavanja (Cedefop) od 8. listopada 2012. o odbijanju ponude Panteleïmona Zafeiropoulosa podnesene u okviru poziva na nadmetanje od 19. lipnja 2012. o pružanju medicinskih usluga osoblju Cedefop-a u Solunu (Grčka) i odluka Cedefop-a od 9. listopada 2012. o dodjeli ugovora drugom ponuditelju, a ne P. Zafeiropoulosa.
            
         
               2.
            
            
               Tužba se u preostalom dijelu odbija.
            
         
               3.
            
            
               Cedefop će snositi vlastite troškove i trećinu troškova P. Zafeiropoulosa.
            
         
               4.
            
            
               P. Zafeiropoulos snosit će dvije trećine vlastitih troškova.
            
         
      (1)  SL C 46, 16. 2. 2013.